Friedrich Silcher

Philipp Friedrich Silcher (1789–1860) var en tysk komponist, musikkpedagog og innsamler av folkemelodier.


== Liv ==
Friedrich Silcher var sønn av læreren Karl Johann Silcher og Hedwig Henrike Sprecher. I 1806 ble han ansatt som læregutt (Schulknecht) hos læreren og organisten Nikolaus Ferdinand Auberlen, som var en god musiker og dyktig arrangør av musikk for mannskor.
17 år gammel ble Silcher hjelpe- og privatlærer i Schorndorf og i 1809 ble han ansatt som lærer ved en jenteskole i  Ludwigsburg. Carl Maria von Weber og Conradin Kreutzer oppholdt seg i byen på samme tid, og begge oppfordret ham til å satse på en musikk-karriere. Silcher fikk undervisning i komposisjon og pianospill av Kreutzer og Johann Nepomuk Hummel ved seminaret i Ludwigsburg. 
Etter et to års opphold som musikklærer i Stuttgart, ble Silcher i 1817 musikkdirektør ved  Eberhard-Karls-Universität Tübingen. Han var gift med Luise Rosine Ensslin (1804–1871) fra Tübingen, som han fikk to døtre og en sønn med. 
Hvitvinsdruen Silcher, en krysning av sortene Kerner og Silvaner, og asteroiden 10055 Silcher er oppkalt etter ham.


== Betydning ==

Silcher regnes en viktig representant for korsangbevegelsen, og arrangerte en rekke tyske og internasjonale folkesanger som i dag hører til grunnrepertoaret for mange kor. Han gav ut en mengde sanghefter, eksempelvis Sammlung deutscher Volkslieder, Dreistimmiges württembergisches Choralbuch og læreverket Harmonie- Und Kompositionslehre (2. opplag Tübingen 1859). Han komponerte dessuten motetter, kammermusikk og to ouverturer for stort orkester.
I dag er han mest kjent for sine sanger i folkevisestil. Eksempler på kjente melodier er Ich weiß nicht, was soll es bedeuten og Lorelei, begge til tekst av Heinrich Heine, og salmen So nimm denn meine Hände (Hausmann), i norsk oversetting «Så ta da mine hender» (Waage).


== Verk i utvalg ==
OrkesterverkOuverture in c-Moll
Ouverture in Es-DurKammermusikkVariationen für das Pianoforte über das Volkslied «In einem kühlen Grunde»
Divertissement für Flöte und Klavier aus dem «Freischütz» av C. M. v. Weber
Variationen über «Nel cor più mi sento» für Flöte und KlavierMotetterSechs vierstimmige Hymnen oder Figuralgesänge, op. 9, deriblant

Ehre sei Gott in der Höhe
Schau hin nach Golgatha


== Referanser ==


== Kilder ==
Heinrich Mohr de Sylva: Gedanken zu des Meisters 100. Todestag 26.08.1960, kilchb.de. Utførlig biografi om Silcher. Verk og betydning. Lest 9. juli 2017.
Kort biografi på websidene til Silcher-Museum. Lest 9. juli 2017.


== Litteratur ==
(de) Friedhelm Brusniak: «Silcher, Friedrich.» I Neue Deutsche Biographie (NDB). Bind 24, Duncker & Humblot, Berlin 2010, ISBN 978-3-428-11205-0, s. 412–414 (digitalisering).
(de) Weber: «Silcher, Friedrich». I Allgemeine Deutsche Biographie (ADB). Bind 34, Duncker & Humblot, Leipzig 1892, s. 319–324.
Silcher i Meyers Konversations-Lexikon. 4. opplag. Bind 14, Verlag des Bibliographischen Instituts, Leipzig/ Wien 1885–1892, s. 974.


== Eksterne lenker ==
(en) Friedrich Silcher – kategori av bilder, video eller lyd på Commons 
(en) Friedrich Silcher på Internet Movie Database 
(en) Friedrich Silcher på Discogs 
(en) Friedrich Silcher på MusicBrainz 
(de) Verk av og om Friedrich Silcher i katalogen til det tyske nasjonalbiblioteket
(en) Fritt tilgjengelige noter av Friedrich Silcher i International Music Score Library Project

(en) Fritt tilgjengelige noter av Friedrich Silcher i Choral Public Domain Library (ChoralWiki)